El xe considerà anca on autor de el Manierismo e łe so viłe canpestri e altre òpare łe ga influìo on mucio de maniera inportante intel Neoclasicismo. El nase el 30 de novenbre 1508 a Pàdoa, de umile origine, fiolo de Piero dito "de ła Gondoła", un munaro. El scominsia ła so formasion come aprendista a ła età de tredexe ani inte on studio de el architeto e maestro Bartołomeo Cavazza da Sozan. Intel 1524 el pasa a Vicensa ndo el xe ametesto intel łaboratorio de Joani de Giacomo da Porlezza. E co xe el 1534 el riese gaver el cargo de ofixiałe de ofisina. Ai prinsipi de 1538 el conoze el conte Gian Giorgio Trissino. Fra el 1546 e el 1547 el studia a Roma. Co el ga 40 ani el scumisia esar el Paładio conossuo uncò, el òpara soratuto intel vicentin co łe so vile e pałasi, ma tanto anca a Venezia e altre sità. El xe stà Proto de la Republica de Venesia dopo Jacopo Sansovino. El more el 19 de agosto 1580, a 71 ani, secondo la tradixion a Maxer. Vila Piovene , 1540; Vila Forni-Cerato , 1541; Vila Pisani , 1542; Pałaso Thiene , 1542; Vila Saraceno , 1545; Vila Pojana , 1548; Pałaso de ła Ragion , 1549; Pałaso Isepo Porto , 1549-1550; Pałaso Chiericati , 1551; Vila Cornaro , 1553; Vila Pisani , 1553; Palaso Antonioni , 1556; Vila Badoer , 1557; Vila Chiericati , 1557; Santa María De ła Carità , 1560-1562; Refetorio de el convento de San Giorgio Maggiore , 1560-1562; Faciada de San Francesco della Vigna , 1562; Ceza de San Giorgio Maggiore , 1565; Santuario de El Redentore , 1576; Pałaso Valmanara , 1556; Palaso Schio, 1565; Vila Capra -La Rotonda- , 1569; Pałaso Barbarano , 1570; Łogia del Capitaniato , 1571; Pałaso Porto-Breganse , 1572-1580 ?; Teatro Ołimpego , 1580; Tenpieto Barbaro , 1580.